ddrg/super_eurlex huggingface dataset:
Gao Qianga je mogoče povezati z APT10, med drugim zaradi njegove povezave z infrastrukturo APT10 za poveljevanje in kontrolo. Poleg tega je bil Gao Qiang zaposlen pri Huaying Haitai, ki je subjekt, uvrščen na seznam zaradi zagotavljanja podpore in omogočanja ‚Operation Cloud Hopper‘. Povezan je z Zhang Shilongom, ki je prav tako uvrščen na seznam v povezavi z ‚Operation Cloud Hopper‘. Gao Qiang je torej povezan s Huaying Haitai in Zhang Shilongom.

‚Operation Cloud Hopper‘ je izvedel akter, v javnosti znan kot ‚APT10‘ (‚Advanced Persistent Threat 10‘) (tudi ‚Red Apollo‘, ‚CVNX‘, ‚Stone Panda‘, ‚MenuPass‘ in ‚Potassium‘).

Tarča ‚Operation Cloud Hopper‘so bili informacijski sistemi multinacionalnih družb na šestih celinah, vključno z družbami v Uniji, pri čemer je bil pridobljen nepooblaščen dostop do komercialno občutljivih podatkov, kar je povzročilo precejšnjo ekonomsko izgubo.

Gao Qiang je vpleten v ‚Operation Cloud Hopper‘, vrsto kibernetskih napadov s pomembnim učinkom, ki izvirajo iz držav zunaj Unije in pomenijo zunanjo grožnjo Uniji ali njenim državam članicam, ter kibernetskih napadov, ki imajo pomemben učinek na tretje države.

2.

ZHANG Shilong

Datum rojstva: 10. september 1981 Kraj rojstva: Kitajska Naslov: Hedong, ulica Yuyang 121, Tjandžin, Kitajska Državljanstvo: kitajsko Spol: moški

Zhang Shilong je vpleten v ‚Operation Cloud Hopper‘, vrsto kibernetskih napadov s pomembnim učinkom, ki izvirajo iz držav zunaj Unije in pomenijo zunanjo grožnjo Uniji ali njenim državam članicam, ter kibernetskih napadov, ki imajo pomemben učinek na tretje države. Tarča ‚Operation Cloud Hopper‘ so bili informacijski sistemi multinacionalnih družb na šestih celinah, vključno z družbami v Uniji, pri čemer je bil pridobljen nepooblaščen dostop do komercialno občutljivih podatkov, kar je povzročilo precejšnjo ekonomsko izgubo. ‚Operation Cloud Hopper‘ je izvedel akter, v javnosti znan kot ‚APT10‘ (‚Advanced Persistent Threat 10‘) (tudi ‚Red Apollo‘, ‚CVNX‘, ‚Stone Panda‘, ‚MenuPass‘ in ‚Potassium‘). Zhang Shilonga je mogoče povezati z APT10, med drugim zaradi zlonamerne programske opreme, ki jo je razvil in testiral v povezavi s kibernetskimi napadi, ki jih je izvedel APT10. Poleg tega je bil Zhang Shilong zaposlen pri Huaying Haitai, ki je subjekt, uvrščen na seznam zaradi zagotavljanja podpore in omogočanja ‚Operation Cloud Hopper‘. Povezan je z Gao Qiangom, ki je uvrščen na seznam v povezavi z ‚Operation Cloud Hopper‘. Zhang Shilong je torej povezan s Huaying Haitai in Gao Qiangom.
(2)

Po podatkih, ki jih je prejela Komisija, se je z ulovi staleža sluzoglavk v vodah Unije in mednarodnih vodah območij 3, 4, 5, 6, 7, 8, 9, 10, 12 in 14 s plovili, ki plujejo pod zastavo Portugalske ali so v njej registrirana, izčrpala kvota, dodeljena za leto 2020.
UREDBA (EU) 2020/1542 EVROPSKEGA PARLAMENTA IN SVETA

z dne 21. oktobra 2020

o spremembi Uredbe (EU) št. 1303/2013 glede prilagoditve letnih predplačil za leta 2021 do 2023

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o delovanju Evropske unije in zlasti člena 177 Pogodbe,

ob upoštevanju predloga Evropske komisije,

po posredovanju osnutka zakonodajnega akta nacionalnim parlamentom,

ob upoštevanju mnenja Evropskega ekonomsko-socialnega odbora (1),

po posvetovanju z Odborom regij,

v skladu z rednim zakonodajnim postopkom (2),

ob upoštevanju naslednjega:

(1) Uredba (EU) št. 1303/2013 Evropskega parlamenta in Sveta (3) določa skupne in splošne določbe, ki se uporabljajo za evropske strukturne in investicijske sklade.

(2) Dokazi kažejo, da so letna predplačila zastavljena posebno visoko v primerjavi z zahtevami finančnega poslovodenja, ki izhajajo iz izvajanja operativnih programov. To velja predvsem za proračunska leta 2021 do 2023.

(3) Da bi se zmanjšal pritisk na odobritve plačil v proračunu Unije za proračunska leta 2021 do 2023 ter da bi se izboljšala predvidljivost zahtev za plačila in s tem prispevalo k preglednejšemu proračunskemu načrtovanju in bolj urejenemu profilu plačil, bi se morala stopnja letnih predplačil za navedena leta zmanjšati.

(4) Uredbo (EU) št. 1303/2013 bi bilo zato treba ustrezno spremeniti –

SPREJELA NASLEDNJO UREDBO:

Člen 1 Člen 134(2) Uredbe (EU) št. 1303/2013 se spremeni: (a) peta alinea se nadomesti z naslednjim: „– 2020: 3 %“; (b) doda se naslednja alinea: „– 2021 do 2023: 2 %.“.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 21. oktobra 2020 Za Evropski parlament Predsednik D. M. SASSOLI Za Svet Predsednik M. ROTH

(1) UL C 159, 10.5.2019, str. 45.

(2) Stališče Evropskega parlamenta z dne 4. aprila 2019 (še ni objavljeno v Uradnem listu) in odločitev Sveta z dne 7. oktobra 2020.

(3) Uredba (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L 347, 20.12.2013, str. 320).
IZVEDBENA UREDBA KOMISIJE (EU) 2020/1592

z dne 28. oktobra 2020

o spremembi Uredbe (ES) št. 1484/95 v zvezi z določitvijo reprezentativnih cen v sektorjih perutninskega mesa in jajc ter za albumine iz jajc

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 183(b) Uredbe,

ob upoštevanju Uredbe (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (2) ter zlasti člena 5(6)(a) Uredbe,

ob upoštevanju naslednjega:

(1) Uredba Komisije (ES) št. 1484/95 (3) določa podrobna pravila za izvajanje sistema dodatnih uvoznih dajatev in reprezentativne cene v sektorjih perutninskega mesa in jajc ter za albumine iz jajc.

(2) Iz rednega spremljanja podatkov, ki so podlaga za določanje reprezentativnih cen za proizvode v sektorjih perutninskega mesa in jajc ter za albumine iz jajc, sledi, da je treba spremeniti reprezentativne cene za uvoz nekaterih proizvodov ob upoštevanju odstopanja cen glede na poreklo.

(3) Uredbo (ES) št. 1484/95 bi bilo zato treba spremeniti.

(4) Ker se mora ta ukrep začeti uporabljati čim prej po objavi posodobljenih podatkov, bi morala ta uredba začeti veljati na dan objave –

SPREJELA NASLEDNJO UREDBO:

Člen 1 Priloga I k Uredbi (ES) št. 1484/95 se nadomesti z besedilom iz Priloge k tej uredbi.

Člen 2 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 28. oktobra 2020 Za Komisijo V imenu predsednice Wolfgang BURTSCHER Generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) UL L 150, 20.5.2014, str. 1.

(3) Uredba Komisije (ES) št. 1484/95 z dne 28. junija 1995 o podrobnih pravilih za izvajanje sistema dodatnih uvoznih dajatev in o določitvi reprezentativnih cen v sektorju za perutninsko meso in v sektorju za jajca ter za albumine iz jajc in o razveljavitvi Uredbe št. 163/67/EGS (UL L 145, 29.6.1995, str. 47).
„22.

Yevgeniy Viktorovich PRIGOZHIN (Евгений Викторович Пригожин)

Datum rojstva: 1. junij 1961 Kraj rojstva: Leningrad (Sankt Peterburg) Državljanstvo: rusko Spol: moški

Yevgeniy Viktorovich Prigozhin je ruski poslovnež, ki ima tesne vezi, tudi finančne, z zasebnim vojaškim podjetjem Wagner Group. S tem Prigozhin sodeluje v dejavnostih Wagner Group v Libiji, ki ogrožajo mir, stabilnost in varnost v državi, ter jim zagotavlja podporo. Podjetje Wagner Group je zlasti vpleteno v večkratne in ponavljajoče se kršitve embarga na orožje v Libiji, ki je bil uveden z RVSZN 1970 (2011) in prenesen v člen 1 Sklepa (SZVP) 2015/1333, vključno z dobavo orožja in napotitvijo plačanih vojakov v Libijo v podporo libijski nacionalni vojski. Podjetje Wagner Group je sodelovalo v več vojaških operacijah proti vladi narodne enotnosti, ki jo podpira ZN, ter prispevalo k rušenju stabilnosti v Libiji in ogrožanju mirovnega procesa.“
UREDBA KOMISIJE (EU) 2020/1523

z dne 15. oktobra 2020

o zaprtju ribolova na morskega lista v vodah območij 8a in 8b za plovila, ki plujejo pod zastavo Belgije

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike (1) in zlasti člena 36(2) Uredbe,

ob upoštevanju naslednjega:

(1) Uredba Sveta (EU) 2020/123 (2) določa kvote za leto 2020.

(2) Po podatkih, ki jih je prejela Komisija, se je z ulovi staleža morskega lista v vodah območij 8a in 8b s plovili, ki plujejo pod zastavo Belgije ali so v njej registrirana, izčrpala kvota, dodeljena za leto 2020.

(3) Zato je za navedeni stalež treba prepovedati nekatere ribolovne dejavnosti –

SPREJELA NASLEDNJO UREDBO:

Člen 1 Izčrpanje kvote Ribolovna kvota, ki je bila za leto 2020 dodeljena Belgiji za stalež morskega lista v vodah območij 8a in 8b, kot je določeno v Prilogi, velja za izčrpano od datuma iz navedene priloge.

Člen 2 Prepovedi 1. Ribolov na stalež iz člena 1 s plovili, ki plujejo pod zastavo Belgije ali so v njej registrirana, je prepovedan od datuma iz Priloge. Zlasti je prepovedano izsledovati ribe ter metati, nastavljati ali vleči ribolovno orodje za namen ribolova. 2. Pretovarjanje, obdržanje na krovu, predelava na krovu, prenašanje, reja v mrežastih kletkah, pitanje in iztovarjanje rib in ribiških proizvodov iz navedenega staleža, ki jih ulovijo navedena plovila, so še naprej dovoljeni za ulove pred navedenim datumom. 3. Nenamerni ulov vrste iz navedenega staleža z navedenimi plovili se izvleče na krov in obdrži na krovu ribiških plovil, evidentira, iztovori in odšteje od kvot v skladu s členom 15 Uredbe (EU) št. 1380/2013 Evropskega parlamenta in Sveta (3).

Člen 3 Začetek veljavnosti Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 15. oktobra 2020 Za Komisijo V imenu predsednice Virginijus SINKEVIČIUS Član Komisije

(1) UL L 343, 22.12.2009, str. 1.

(2) Uredba Sveta (EU) 2020/123 z dne 27. januarja 2020 o določitvi ribolovnih možnosti za leto 2020 za nekatere staleže rib in skupine staležev rib, ki se uporabljajo za vode Unije in ribiška plovila Unije v nekaterih vodah zunaj Unije (UL L 25, 30.1.2020, str. 1).

(3) Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
(7)

Agencija je 6. maja 2015 objavila znanstveno mnenje o ponovni oceni varnosti askorbinske kisline (E 300) kot aditiva za živila. Agencija je ugotovila, da uporaba askorbinske kisline (E 300) kot aditiva za živila pri sporočenih načinih in ravneh uporabe ne predstavlja tveganja za varnost in da za askorbinsko kislino in njene soli ni potrebe po številčnem sprejemljivem dnevnem vnosu (ADI). Taka ugotovitev pomeni, da gre za snov z zelo majhnim tveganjem za varnost in da obstajajo zanesljive informacije o izpostavljenosti in toksičnosti ter majhna verjetnost škodljivih učinkov na zdravje ljudi pri odmerkih, ki ne povzročajo prehranskega neravnovesja pri živalih (3).
(16)

Vendar prvi odzivi sektorja, ki so jih Komisiji predstavili medskupina Evropskega parlamenta za vino in žgane pijače ter predstavniki evropskega vinskega sektorja, kažejo, da zgoraj navedena povečanja največjega prispevka Unije za ukrep „promocija“, ki so bila uvedena z Izvedbeno uredbo (EU) 2020/132, ter za ukrepe „prestrukturiranje in preusmeritev vinogradov“, „zelena trgatev“, „zavarovanje letine“ in „naložbe“, ki so bila uvedena z Delegirano uredbo (EU) 2020/592, niso zadostovala, da bi večina morebitnih upravičencev v letu 2020 lahko izvajala navedene ukrepe. Zneski, ki so bili v okviru proračunskih omejitev za nacionalne podporne programe porabljeni od 16. oktobra 2019 do konca aprila 2020, so nižji od običajnih povprečnih izdatkov med 16. oktobrom in koncem aprila naslednjega leta.
„3.

Program Obzorje 2020, vključno z raziskovalnimi in razvojnimi programi v skladu s členom 185 PDEU ter skupnimi podjetji ali katero koli strukturo, ustanovljeno v skladu s členom 187 PDEU: Uredba (EU) št. 1291/2013 Evropskega parlamenta in Sveta z dne 11. decembra 2013 o vzpostavitvi okvirnega programa za raziskave in inovacije (2014–2020) – Obzorje 2020 in razveljavitvi Sklepa št. 1982/2006/ES (UL L 347, 20.12.2013, str. 104), vključno z ukrepi iz navedene uredbe, ki se nanašajo na ključne omogočitvene tehnologije, kot so umetna inteligenca, robotika, polprevodniki in kibernetska varnost.“;
(1)

člen 8 se nadomesti z naslednjim: „Člen 8 Spremljanje in vrednotenje 1. Spremljanje, kakor je navedeno v členu 9 Delegirane uredbe (EU) 2017/40, temelji na podatkih, ki izhajajo iz obveznosti upravljanja in nadzora, vključno s podatki iz členov 4 in 5 te uredbe. Države članice letno poročilo o spremljanju iz člena 9(3) Delegirane uredbe (EU) 2017/40 Komisiji predložijo do 31. januarja koledarskega leta po koncu zadevnega šolskega leta. Države članice Komisiji do 31. oktobra koledarskega leta, ki sledi koncu zadevnega šolskega leta, predložijo letno poročilo o nadzoru v zvezi z izvedenimi pregledi na kraju samem in z njimi povezanimi ugotovitvami iz člena 9(4) navedene uredbe. 2. Poročilo o vrednotenju ali, če država članica šolsko shemo izvaja na regionalni ravni, ustrezno število poročil o vrednotenju iz člena 9(2) Delegirane uredbe (EU) 2017/40 se nanaša na izvajanje šolske sheme v prvih petih šolskih letih vsakega obdobja, ki ga zajema strategija, pripravljena na nacionalni ali regionalni ravni v skladu s členom 23(8) Uredbe (EU) št. 1308/2013. Države članice poročilo ali poročila o vrednotenju Komisiji predložijo do 1. marca koledarskega leta po koncu navedenih petih šolskih let. Prva poročila o vrednotenju predložijo do 1. marca 2023. Minimalne zahteve glede oblike in vsebine poročila ali poročil o vrednotenju so določene v Prilogi k tej uredbi. Države članice zagotovijo, da poročilo ali poročila, predložena Komisiji, ne vsebujejo osebnih podatkov. 3. Komisija objavi letna poročila o spremljanju in poročila o vrednotenju, predložena v skladu z drugim pododstavkom odstavka 1 in odstavkom 2.“;
DELEGIRANA UREDBA KOMISIJE (EU) 2020/1138

z dne 27. maja 2020

o spremembi Uredbe (EU) 2016/1076 Evropskega parlamenta in Sveta, da se v Prilogo I vključijo Salomonovi otoki

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2016/1076 Evropskega parlamenta in Sveta z dne 8. junija 2016 o uporabi režimov za izdelke s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu (1), in zlasti člena 2(2) Uredbe,

ob upoštevanju naslednjega:

(1) V Prilogi I k Uredbi (EU) 2016/1076 so navedene države, za katere se uporabljajo režimi dostopa na trg, določeni v navedeni uredbi.

(2) Svet je 17. februarja 2020 v imenu Unije odobril pristop Salomonovih otokov k začasnemu sporazumu o gospodarskem partnerstvu med Unijo in pacifiškimi državami. Po deponiranju akta o pristopu s strani Salomonovih otokov se začasni sporazum o gospodarskem partnerstvu začasno uporablja med Unijo in Salomonovimi otoki od 17. maja 2020.

(3) Zato bi bilo treba Salomonove otoke vključiti v Prilogo I –

SPREJELA NASLEDNJO UREDBO:

Člen 1 V Prilogi I k Uredbi (EU) 2016/1076 se za besedilom „REPUBLIKA SEJŠELI“ vstavi naslednje: „SALOMONOVI OTOKI“.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 27. maja 2020 Za Komisijo Predsednica Ursula VON DER LEYEN

(1) UL L 185, 8.7.2016, str. 1.
v členu 91 se odstavek 1 nadomesti z naslednjim:

„1. Viri za ekonomsko, socialno in teritorialno kohezijo, ki so na voljo za proračunsko obveznost za obdobje 2014–2020, znašajo 330 105 627 309 EUR v cenah iz leta 2011, v skladu z letno razdelitvijo iz Priloge VI, od česar 325 938 694 233 EUR predstavlja skupne vire, dodeljene ESRR, ESF in Kohezijskemu skladu, 4 166 933 076 EUR pa predstavlja posebno dodelitev za pobudo za zaposlovanje mladih. Zneski virov za ekonomsko, socialno in teritorialno kohezijo se za namene načrtovanja in naknadne vključitve v proračun Unije indeksirajo za 2 % na leto.“;
IZVEDBENA UREDBA KOMISIJE (EU) 2020/1093

z dne 24. julija 2020

o spremembi Izvedbene uredbe (EU) št. 686/2012 o dodelitvi ocenjevanja aktivnih snovi, katerih odobritev poteče med 31. marcem 2025 in 27. decembrom 2028, državam članicam za namene postopka obnovitve

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 19 Uredbe,

ob upoštevanju naslednjega:

(1) Na podlagi Izvedbene uredbe Komisije (EU) št. 686/2012 (2) se ocenjevanje aktivnih snovi dodeljuje državi članici poročevalki in državi članici soporočevalki za namene postopka obnovitve. Ker ocenjevanje aktivnih snovi, katerih odobritev poteče med 31. marcem 2025 in 27. decembrom 2028, še ni bilo dodeljeno državi članici ali državi članici soporočevalki, je takšno ocenjevanje primerno dodeliti.

(2) Pri navedeni dodelitvi bi bilo treba uravnoteženo porazdeliti odgovornosti in naloge med države članice.

(3) Izvedbeno uredbo (EU) št. 686/2012 bi bilo zato treba ustrezno spremeniti.

(4) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Izvedbena uredba (EU) št. 686/2012 se spremeni v skladu s Prilogo k tej uredbi.

Člen 2 Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 24. julija 2020 Za Komisijo Predsednica Ursula VON DER LEYEN

(1) UL L 309, 24.11.2009, str. 1.

(2) Izvedbena uredba Komisije (EU) št. 686/2012 z dne 26. julija 2012 o dodelitvi ocenjevanja aktivnih snovi državam članicam za namene postopka obnovitve (UL L 200, 27.7.2012, str. 5).
(2)

člen 55 se spremeni: (a) vstavi se naslednji odstavek 4a: „4a. Ne glede na odstavke 1 do 4 nacionalni varnostni organ v državah članicah, ki so Agencijo in Komisijo uradno obvestile v skladu s členom 57(2) Direktive (EU) 2016/797 in v katerih se Direktiva (EU) 2016/797 uporablja od 16. junija 2020, na zahtevo prosilca nadaljuje ocenjevanje vlog za dovoljenje za tip vozila in/ali dovoljenje za dajanje vozila na trg v skladu z Direktivo 2008/57/ES po 16. juniju 2020, pod pogojem, da izda dovoljenje za tip vozila in/ali dovoljenje za vozilo pred 30. oktobrom 2020. Kadar nacionalni varnostni organ ugotovi, da dovoljenja za tip vozila in/ali dovoljenja za vozilo ne bo mogel izdati pred 30. oktobrom 2020, o tem nemudoma obvesti prosilca in Agencijo, uporabijo pa se odstavki 2 do 4.“; (b) vstavi se naslednji odstavek 5a: „5a. Dovoljenje za vozilo in/ali tip vozila, ki ga Agencija izda med 16. junijem 2020 in 30. oktobrom 2020 izključuje omrežje ali omrežja v vseh državah članicah, ki so Agencijo in Komisijo uradno obvestile v skladu s členom 57(2) Direktive (EU) 2016/797. Nacionalni varnostni organi držav članic, ki so podale takšno uradno obvestilo: (a) obravnavajo dovoljenje za tip vozila, ki ga izda Agencija, kot enakovredno dovoljenju za tipe vozil, izdanemu v skladu s členom 26 Direktive 2008/57/ES, in v zvezi z navedenim tipom vozila uporabijo člen 26(3) Direktive 2008/57/ES; (b) sprejmejo dovoljenje za vozilo, ki ga izda Agencija, kot enakovredno prvemu dovoljenju, izdanemu v skladu s členom 22 ali 24 Direktive 2008/57/ES, in izdajo dodatno dovoljenje v skladu s členom 23 ali 25 Direktive 2008/57/ES.“; (c) odstavek 6 se nadomesti z naslednjim: „6. V primerih iz odstavka 2(a) ter odstavkov 5 in 5a nacionalni varnostni organi sodelujejo in se usklajujejo z Agencijo, da ocenijo elemente iz člena 21(5)(a) Direktive (EU) 2016/797.“; (d) doda se naslednji odstavek 7a: „7a. Države članice, ki so Agencijo in Komisijo uradno obvestile v skladu s členom 57(2a) Direktive (EU) 2016/797, tovorne vagone, ki so skladni z odstavkom 7.1.2 Priloge k Uredbi (EU) št. 321/2013 o TSI za tovorne vagone in imajo dovoljenje za dajanje vozila na trg, med 16. junijem 2020 in 30. oktobrom 2020 obravnavajo kot vozila z dovoljenjem za začetek obratovanja za namene Direktive 2008/57/ES.“; (e) doda se nov odstavek 8: „8. Med 16. junijem 2020 in 30. oktobrom 2020 lahko prosilci za dovoljenje za začetek obratovanja vozila ali dovoljenje za tip vozila za namene Direktive 2008/57/ES v državah članicah, ki so Agencijo in Komisijo uradno obvestile v skladu s členom 57(2a) Direktive (EU) 2016/797, nacionalnim varnostnim organom predložijo dokumentacijo o vozilu ali tipu vozila, pripravljeno v skladu s členoma 29(1) in 30(1) ter Prilogo I. Vloge za dovoljenje za začetek obratovanja vozila ali dovoljenje za tip vozila v skladu s to uredbo sprejme nacionalni varnostni organ za namene Direktive 2008/57/ES.“;
PRILOGA

V Prilogi I k Uredbi (ES) št. 881/2002 se pod naslov „Fizične osebe“ doda naslednji vnos:

„Amir Muhammad Sa’id Abdal-Rahman al-Mawla (izvirna pisava: أمیر محمد سعید عبد الرحمن المولى) (tudi (zanesljivo): (a) Abu Ibrahim al-Hashimi al-Qurashi, (b) Hajji Abdallah, (c) Abu ‘Umar al-Turkmani, (d) Abdullah Qardash, (e) Abu ‘Abdullah Qardash, (f) al-Hajj Abdullah Qardash, (g) Hajji Abdullah Al-Afari, (h) `Abdul Amir Muhammad Sa'id Salbi, (i) Muhammad Sa'id `Abd-al-Rahman al-Mawla, (j) Amir Muhammad Sa’id ‘Abd-al-Rahman Muhammad al-Mula; ter (nezanesljivo): (a) Al-Ustadh, (b) Ustadh Ahmad). Datum rojstva: (a) 5. 10. 1976, (b) 1. 10. 1976. Kraj rojstva: (a) Tal Afar, Irak, (b) Mosul, Irak. Državljanstvo: iraško. Drugi podatki: vodja Islamske države Iraka in Levanta, navedene kot Al-Kaida v Iraku. Datum določitve iz člena 7d(2)(i): 21. 5. 2020.“